В КАКВИ УСЛОВИЯ МОГА ДА ПОЛЗВАМ СЛИНГА?
 В домашни условия е най-добре да ползвате варианта с халки – в него можете да кърмите и приспивате бебето, след което лесно да го свалите и оставите в легълцето му, без да се събуди. Ако искате да не се разделяте с бебето си, докато вършите домакинските си задължения, изберете варианта шал или „Май Тай“, тъй като позволяват носене и на гърба. Шалът е подходящ за бебета, които обичат да бъдат носени постоянно и часове наред да стоят сгушени в прегръдките ви. Той е подходящ и за продължителни разходки навън, особено в по-прохладно време. Ако ви се налага често да слагате и вадите бебето от слинга , най-добър е вариантът с халки. Той е за предпочитане и когато времето е топло, тъй като бебето е покрито само с един слой плат. 

